ཉེར་བརྒྱད་འདོད། །དེ་ཡང་ཤར་
སྐར་བདུན་མགོ་བོ། །ལྷོ་བྱང་འདབ་མ་ནུབ་སྐར་བདུན། །མཇུག་མའི་ཚུལ་དུ་བརྩི་
བ་ཡིན། །ཉར་སྐར་རྒྱལ་མཆུ་དབོ་ནག་པ། །ས་ག་སྣྲོན་དང་ཆུ་སྟོད་དང༌། །གྲོ་བཞིན་
ཁྲུམས་དབྱུག་སྨིན་དྲུག་མགོ །རིམ་པར་དཔྱིད་ར་ནས་བརྩམ་སྟེ། །ཟླ་བ་བཅུ་གཉིས་
ཉ་སྐར་ཡིན། །དེ་ལ་དཔྱིད་ར་བགྲངས་པའི་སྐབས། །མི་འདྲའི་ལོ་འགོ་གསུམ་བྱུང་
ཡང༌། ཁུངས་ལྡན་རྒྱུད་དང་མཁས་པའི་གཞུང༌། །ཀུན་ལས་དཔྱིད་ར་རྒྱལ་ཟླས་
མཛད། །བཀའ་གཏེར་གཉིས་ཀ་ཞལ་མཐུན་པས། །འདིར་ནི་རྒྱལ་ཟླས་ལོ་འགོ་
འཛིན། །རྒྱུད་ཆེན་སྡོང་པོ་དགུ་འདུས་ལས། །དཔྱིད་ཟླ་ར་བ་སྟག་གིས་ཐོབ། །གྲ་
འདོན་གཅན་གཟན་ཐམས་ཅད་འཇུག །ཅེས་སོགས་ལུང་དོན་ཅི་སྙམ་ན། །ཧོར་ཟླ་
བཅུ་གཅིག་གྲང་བའི་སྒང༌། །གཅན་གཟན་གྲ་འདོན་འབྱུང་ནའང༌། །བཅུ་གཉིས་
པའང་དེ་དང་འདྲ། །ཁྱད་པར་རླུང་གི་འགོ་ལྡང་བས། །གྲང་རླུང་འཛོམ་པས་གྲ་བཟང་
འདོན། །གཅན་གཟན་ཐམས་ཅད་འཇུག་ཅེས་པའི། །ཐམས་ཅད་སྒྲ་ནི་བརྒྱད་པའི་
ནང༌། །ཁྱི་འཇུག་ཐོག་མ་ནས་རིམ་བཞིན། །བྱི་ལ་མཆུ་ཟླར་འཇུག་པའི་བར། །
ཐམས་ཅད་འཇུག་པའི་བབས་སུ་གསུངས། །མ་ཟད་དཔྱིད་ཟླ་ཐ་ཆུང་ནི། །འབྲུག་
གིས་ཐོབ་ཅིང་རང་སྐད་འབྱིན། །དབྱར་ཟླ་ར་བ་སྦྲུལ་གྱིས་ཐོབ། །ཤི་བ་ལངས་ཏེ་
པགས་པ་བརྗེས། །སོགས་པའི་ལུང་དོན་རྒྱལ་ཟླ་བས། །ལོ་འགོ་འཛིན་པའི་སྒྲུབ་
བྱེད་དེ། །དུས་འགར་སྐབས་ཀྱིས་འབྱུང་བ་ལས། །ཡོངས་གྲགས་གཉིས་པར་འབྲུག་
སྐད་འབྱིན། །གསུམ་པར་སྦྲུལ་ཡང་ལྡང་བའི་དུས། །ལ་སོགས་ལུང་དོན་འདི་ཉིད་
དང༌། །མཐུན་ཕྱིར་མཁས་པས་དཔྱད་པར་བྱ། །མ་ཟད་དུས་བཞི་བཤད་པའི་
116

དགེ་རྩེ་འགྱུར་མེད་བསྟན་པ་རྣམ་རྒྱལ་གྱི་གསུང་འབུམ།
སྐབས། །དཔྱིད་དབུགས་རླུང་ཆེན་འགོ་ལྡང་ནས། །དབྱར་ཐར་དྲོད་རྒྱས་སྟོན་
དབུགས་ནས། །འབྲུ་ཏོག་རིམ་སྨིན་དགུན་ཐའི་དུས། །གྲང་རྒྱས་འབྱུང་བ་མངོན་
སུམ་ཕྱིར། །དགུན་གྱི་ཉི་ལྡོག་བྱང་བགྲོད་ནས། །ལོ་འགོ་དཔྱིད་ར་རྒྱལ་ཟླ་བའི། །
ཚེས་གཅིག་དཔྱིད་དབུགས་ཐོབ་པ་སྟེ། །གཙུག་ལག་འབྱུང་བ་ཀུན་འདུས་ལས། །
དགུན་དང་དབྱར་གྱི་ཉི་ལྡོག་སྐབས། །དཔྱིད་སྟོན་ར་བ་རྒྱལ་བྲེས་ཉ། །སྤེན་པ་
དམག་དཔོན་ཚེས་པ་ཡི། །ཟླ་བར་ངོས་འཛིན་མཛད་པ་དང༌། །དེ་བཞིན་འཕྲུལ་གྱི་
ཟླ་མཛོད་ལས། །དཔྱིད་ཟླ་རྒྱལ་ཉ་གྲོ་བཞིན་ཚེས། །གསུངས་དོན་ཉི་མས་བྱང་
བགྲོད་ནས། །ཚེས་པའི་ཟླ་འགོ་རྒྱལ་ཟླ་བ། །ཡིན་ཕྱིར་དཔྱིད་རའི་དབུགས་ཐོབ་
སྦྱར། །དེ་སྐད་དུས་ཀྱི་སྒྲོན་མེ་ལས། །གཞུང་མང་ལོ་འགོ་ལོ་ཟླ་དང༌། །བྱང་བགྲོད་
ཐོག་མ་རྒྱལ་ཟླ་བར། །དགོངས་སོགས་གསུངས་དོན་ཤེས་པར་བྱ། །གཞན་ཡང་
གདན་བཞི་རྩ་རྒྱུད་ལས། །རྒྱལ་གྱི་ཟླ་སོགས་རིམ་བཞིན་དུ། །ཞེས་དང་རྣམ་འབྱེད་
མུན་སེལ་ལས། །འཕེལ་གྱི་མིང་ཅན་ཆུ་སྲིན་ཁྱིམ་ནང་དུ། །ཉི་ཞུགས་བྱང་བགྲོད་
ཉི་མས་མྱུར་འགྲོས་སོགས། །འགྲོས་བཞི་རྩོམ་པའི་ཐོག་མ་ལ་དགོངས་ནས། །
རྒྱལ་གྱི་ཟླ་བ་ལོ་འགོར་གསུངས་པ་ཡིན། །ཞེས་དང་རིན་ཆེན་སྒྲོན་མེ་ལས། །ཕུལ་
གྱིས་ཚེས་ཤིང་རྒྱལ་གྱིས་ཉ། །ལོ་གསར་ཟླ་བ་གང་ཡིན་པ། །ང་ལ་མ་དྲི་རྒྱལ་ལ་
དྲིས། །ཞེས་དང་གཟེར་ཆེན་བཅུ་གཉིས་ལས། །དཔྱིད་ཟླ་གསུམ་ནི་རྒྱལ་མཆུ་དབོ།།
ལ་སོགས་ལུང་སྦྱོར་མང་བ་དང༌། །རྩ་རྒྱུད་ཉི་མ་གསེར་ཕྲེང་ལས། །དཔྱིད་ཟླ་ར་
བ་སྟག་གིས་ཐོབ། །དེ་ནི་སྐར་མ་རྒྱལ་གྱི་དུས། །ཞེས་དང་གནམ་གྱི་གཟེར་བཞི་
ལས། །དཔྱིད་ཟླ་ར་བ་རྒྱལ་གྱིས་ཉ། །སོགས་དང་ལོ་འགོ་ངོས་འཛིན་ལ། །དཔྱིད་
ཟླ་ར་བ་གང་ཡིན་པ། །ང་ལ་མ་དྲི་རྒྱལ་ལ་དྲིས། །གསུངས་དང་མདོ་སྡེ་ཀོལ་ཆུང་
ལས། །དཔྱིད་ཟླ་ར་བ་གང་ཡིན་པ། །ང་ལ་མ་དྲི་རྒྱལ་ལ་དྲིས། །ཞེས་དང་གནམ་
117

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
གྱི་གཟེར་ཆེན་ལས། །གནམ་ལ་སྐར་མ་དབྱུག་པ་ཤར་ཙ་ན། །དབྱུག་པས་འབྲུ་
རྣམས་བརྡུང་བའི་ཟླ་བ་དེ། །དགུན་ཟླ་ར་བར་ངེས་པས་ཤེས་པར་བྱ། །གསུངས་
ཕྱིར་དཔྱིད་ར་རྒྱལ་གྱི་ཟླར། །འཛིན་པའི་ལོ་འགོ་འགོག་པ་མེད། །གཞན་ཡང་རྡོ་
རྗེ་མཁའ་འགྲོ་ལས། །ཉི་མ་བྱང་དུ་འགྲོ་བའི་དུས། །ཟླ་བ་རྣམ་པ་བཅུ་གཉིས་ནི།།
རིམ་ནི་རིམ་པ་བཞིན་དུ་བཞག །ཅེས་དང་དང་པོ་འཕེལ་བའོ། །ཞེས་གསུངས་དུས་
ཀྱི་འཁོར་ལོ་སོགས། །སྔགས་ཀྱི་རྒྱུད་སྡེ་དུ་མ་དང༌། །ཀླུ་སྒྲུབ་རྟེན་འབྲེལ་རྩིས་
སོགས་ལས། །རྒྱལ་ཟླ་མ་རིག་ཟླ་བ་དང༌། །མཆུ་ལ་འདུ་བྱེད་དབོ་རྣམ་ཤེས། །ཟླ་
སོགས་རིམ་པར་སྦྱོར་བར་མཛད། །བཻཌཱུར་ཟླ་བའི་མངོན་བརྗོད་སྐབས། །མ་རིག་
སྭྣམེ་ཏོག་ལྡན། །ནུས་ལྡན་བཅུ་གཉིས་པ་ཡི་མིང༌། །གསུངས་ཕྱིར་ཟླ་འགོ་རྒྱལ་
ཟླ་དང༌། །རྟེན་འབྲེལ་ཐོག་མ་ལྷན་དུ་སྦྱར། །གཞན་ཡང་འབྱུང་རྩིས་ཁོག་འབུབས་
ལས། །དེ་ནས་ཉིས་བརྒྱ་ཞེ་གཅིག་ན། །ས་སྤྲེལ་གབ་རྩེ་ཐ་མ་ཡི། །བརྒྱད་དཀར་
དཔྱིད་རའི་བཅོ་ལྔ་ལ། །སྤེན་པ་རྒྱལ་ལ་དེ་བཞིན་གཤེགས། །ཤཱཀ་ཐུབ་ཛམ་བུའི་
གླིང་འདིར་བལྟམས། །གསུངས་པ་འདིས་ཀྱང་ཤེས་པར་འགྱུར། །འགའ་ཞིག་རྒྱ་
བཟས་བུ་ཤོར་བའི། །ལན་དུ་ས་རྩིས་ཉམས་པར་བྱས། །སླད་ནས་བུ་ཡིས་མ་ངོས་
བཟུང༌། །དེ་ཚེ་ས་རྩིས་ལེགས་བཅོས་ཀྱང༌། །རྒྱུད་ལ་སྐྱོན་ཞུགས་འགའ་ཡོད་ཟེར།།
དེ་ནི་དགོས་དབང་གཏམ་ཡིན་ཏེ། །རི་དཔྱད་ཉམས་ལས་རྩིས་བསླད་པའི། །ལོ་
རྒྱུས་དེབ་ཐེར་ཆེན་པོར་མེད། །མ་ཟད་དེ་ནས་མི་རིང་བར། །འཇམ་དབྱངས་ཁྲི་
སྲོང་ལྡེའུ་བཙན་གྱིས། །རྒྱ་ཡི་མཁས་པ་སེམས་བརྩེ་དང༌། །དུ་ཧ་ནག་པོའི་གཙོས་
བྱས་པའི། །མ་ཧཱ་ཡཱ་ན་སུ་ཏྲ་དང༌། །རྒྱ་པཎ་རཱ་ཛ་དེ་བི་སོགས། །མཁས་གྲུབ་དུ་མ་
བོད་དུ་དྲངས། །རྩིས་གཞུང་རྣམས་ལ་དག་ཐེར་དང༌། །རྩིས་དཔེ་མང་པོ་བོད་དུ་
བསྒྱུར། །དེ་ཕྱིར་མ་དག་ལུས་ནས་མེད། །གཞན་ཡང་བོད་དུ་འགྱུར་འགོ་གསུམ།།

118

དགེ་རྩེ་འགྱུར་མེད་བསྟན་པ་རྣམ་རྒྱལ་གྱི་གསུང་འབུམ།
བྱུང་བའི་བར་འགྱུར་བཞི་པའི་སྐབས། །བསྒྱུར་བ་རིན་ཆེན་སྒྲོན་མེ་དང་། །ཕྱི་འགྱུར་
ཐ་མར་གྲགས་པ་ཡི། །འབྱུང་བ་ཀུན་འདུས་ལ་སོགས་པར། །རྒྱལ་མོས་བཅོས་པ་
མ་ཡིན་ཏེ། །དེ་དུས་བུ་ངོས་ཟིན་པའི་རྗེས། །ཡིན་ཕྱིར་མཁས་པས་ཤེས་པར་བྱ། །
ཁྱད་པར་འཕགས་པ་འཇམ་དཔལ་གྱིས། །དགོས་པའི་དབང་གིས་རྩིས་དཔེ་རྣམས།།
བསྡུས་ནས་གཏེར་དུ་སྦས་པའི་ཚེ། །སྤྱན་རས་གཟིགས་ཀྱིས་བསྐུལ་བ་ཡིས། །ཨོཾ་
ཌི་ཡ་ནའི་སློབ་དཔོན་ཆེས། །ཚངས་པ་གདོང་བཞིར་སྤྲུལ་ནས་ཞུས། །འཕགས་
པས་དཔེ་རྣམས་གཏེར་ནས་བཏོན། །རྩིས་སྒོ་བརྒྱད་ཁྲི་བཞི་སྟོང་བཤད། །དེ་ཕྱིར་
ཨུ་རྒྱན་པདྨ་ལ། །གཙུག་ལག་ཡོངས་ཀྱི་བཀའ་བབས་ཤིང༌། །སླད་ནས་ལོ་འགོའི་
ཐ་སྙད་སོགས། །འདྲ་མིན་འབྱུང་བ་ལ་དགོངས་ནས། །གཏེར་དུ་སྦས་པར་མཛད་
པ་དེ། །སངས་རྒྱས་གླིང་པ་སོགས་ཀྱིས་བཏོན། །དགོངས་འདུས་སྐར་མཛོད་རྡོཪ་
གཙུག་རྒྱུད། །ལ་སོགས་ཇི་སྙེད་པདྨའི་ལུགས། །བཅོས་བསླད་མེད་པའི་བཀའ་
ཚད་མ། །འཕགས་པའི་དགོངས་པ་མ་འཁྲུལ་བ། །ཡིན་ཕྱིར་འདི་ཉིད་གཙོ་བོར་
བཟུང་། །འགའ་ཞིག་ཀུན་མཁྱེན་ལྔ་བ་ནས། །སྐར་མཛོད་ཟུར་དུ་ཕྱུངས་ཟེར་ན།།
དེ་ལ་བཻཌཱུར་གཡའ་སེལ་དུ། །གསུང་དེ་དགོངས་པ་ཅན་ཡིན་གྱིས། །སྐར་མཛོད་
ཟབ་གཏེར་དངོས་ཡིན་ཞེས། །དག་ཐེར་མཛད་ཟིན་དེ་ཉིད་ལས། །སྒྲུབ་བྱེད་གཞན་
འགོད་དགོས་པ་མིན། །དེ་ལྟར་བཀའ་གཏེར་དུ་མ་ནས། །བསྟན་པའི་རྗེས་འབྲང་
གངས་ལྡན་འདིར། །མཁས་མཆོག་རྩིས་སྟོན་རྣམ་གཉིས་དང༌། །ཆོས་རྗེ་གྲགས་
གནས་པ་ལ་སོགས། །ཐམས་ཅད་མཁྱེན་པ་དུ་མ་དང༌། །མང་ར་བ་དང་བསམ་
རྒྱལ་བ། །ལྷོ་བྲག་པ་སོགས་ཀུན་གྱིས་བཞེད། །ཕྱིས་སུ་མཁས་གྲུབ་སོག་བཟློག་
པས། །རྒྱུ་ཐེབས་གཟིགས་པས་རྒྱལ་ཟླ་བས། །ལོ་འགོ་བྱེད་པས་ཐེབས་གསུངས་
དང༌། །འབྲི་གུང་ཆོས་ཀྱི་གྲགས་པ་དང༌། །ཀུན་མཁྱེན་ཀརྨ་ཆགས་མེད་སོགས། །
119

སྔ་འགྱུར་ཀཿ༔ཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ལུགས་འདི་གཙོ་བོར་བཞེད་པ་དང༌། །མི་ཕམ་འཇམ་དབྱངས་རྣམ་རྒྱལ་གྱིས། །
དྲེགས་པའི་རྒྱུ་ཐེབས་བཤད་པའི་སྐབས། །རྒྱལ་གྱི་ཟླ་བས་ལོ་འགོ་མཛད། །འགའ་
ཞིག་རྒྱུ་ཐེབས་དེ་ཡིན་ཡང༌། །འབྱུང་རྩིས་ལོ་འགོ་མི་བཞེད་ཟེར། །དེ་ནི་མ་བརྟག་
བྱིས་པའི་གཏམ། །ལོ་ཟླ་ཞག་དུས་ལ་དབང་བའི། །རྒྱུ་བ་སྤྱི་དང་བྱེ་བྲག་ལས།
འཇིག་རྟེན་ལེགས་ཉེས་སྣ་ཚོགས་དང༌། །དུས་ཀྱི་བདེ་སྡུག་ཀུན་འབྱུང་བས། །དེ་
ཉིད་གཏན་ལ་དབབ་པ་ལ། །འབྱུང་བའི་རྩིས་འདི་རྒྱལ་བས་གསུངས། །དེ་ཕྱིར་རྒྱུ་
ཐེབས་དབང་བཙན་པས། །གཙོ་བོར་བཏོན་ནས་ལོ་འགོ་ཡི། །ཐ་སྙད་མཛད་ཀྱིས་
གཞན་དུ་ན། །ལོ་འགོ་བཞག་པ་འཇིག་རྟེན་ལུགས། །ཙམ་ལས་དགོས་པ་ཆེར་མེད་
འགྱུར། །བཅུ་པ་དར་རྒུད་བཅུ་གཉིས་ཏེ། །ར་བ་བཞི་ནས་སྐོར་འགོ་བྱ། །ཤིང་
དབུགས་སྤྲེལ་ལེན་མེ་དབུགས་ཕག །ལྕགས་དབུགས་སྟག་དང་ས་ཆུ་སྦྲུལ། །
དབུགས་ལེན་མངལ་གནས་ལུས་རྫོ་གས་དང༌། །བཙས་པ་ཁྲུས་བྱེད་གོས་གྱོན་དང་།།
ལས་བྱེད་དར་རྒུད་ན་ཤི་དུར། །གཡས་སྐོར་རིམ་པར་བགྲངས་བྱས་ནས། །ལོ་ཟླ་
ཞག་དུས་བཞི་ཡི་སྟེང༌། །སྐབས་དང་སྦྱར་ཏེ་བཞག་པར་བྱ། །དར་བ་ལས་བྱེད་
བཟང་པོའི་རབ། །ཁྲུས་བྱེད་གོས་གྱོན་བཟང་པོའི་འབྲིང༌། །ལུས་རྫོགས་བཙས་པ་
བཟང་པོའི་མཐའ། །དབུགས་ལེན་མངལ་གནས་ངན་པའི་རབ། །གུད་པ་ན་བ་
ངན་པའི་འབྲིང༌། །ཤི་བ་དུར་ཞུགས་ངན་པའི་མཐའ། །དེ་དག་རྣམས་ཀྱང་རིམ་པ་
བཞིན། །གཏེར་ཆེན་རྙེད་དང་རྒྱུན་རིང་བ། །བསམ་འགྲུབ་གསོ་ཐུབ་བདེ་བ་ལྡན།།
ལོངས་སྤྱོད་ཆེ་ཐོབ་སྐལ་ཟད་པ། །བྱུར་ངན་ལྷུང་བ་བྱེ་བྲལ་དང༌། །འཕུང་གྱོད་
གཡང་ཉམས་རྒྱུན་ཆད་ཅེས། །དེ་ལྟར་བཟང་དྲུག་ངན་དྲུག་པོ། །སྲོག་ལུས་དབང་
ཀླུང་ཀུན་ལ་སྦྱོར། །སྟག་ཡོས་ཟིན་དང་རྟ་སྦྲུལ་ལི། །བྱ་སྤྲེལ་དྭ་དང་ས་ཆུ་ཡི། །ལོ་
དྲུག་ཁམ་ནས་དབུགས་བླངས་ཏེ། །བསྐོར་བ་སྤར་ཁའི་དར་གུད་ཡིན། །གཞན་

120

དགེ་རྩེ་འགྱུར་མེད་བསྟན་པ་རྣམ་རྒྱལ་གྱི་གསུང་འབུམ།
ཡང་དར་རྒུད་ལས་འཕྲོས་པའི། །རྐྱང་སྦྲགས་དགུ་དུར་སྐོར་འགོ་སོགས། །རྣམ་
པར་དབྱེ་བ་ཇི་སྙེད་རྣམས། །ཀེག་རྩིས་སྐབས་ནས་ཤེས་པར་བྱ། །སྣོད་བཅུད་བདེ་
སྡུག་མཐའ་དག་ཀུན། །གསལ་བྱེད་གཙུག་ལག་རྩིས་ཀྱི་སྒོ། །རྣམ་པར་འབྱེད་པའི་
དགའ་སྟོན་གྱི། །སྣང་བས་སྲིད་པ་ཡོངས་སུ་མཛེས། །དེ་ཕྱིར་འབད་པས་ཉེར་བསྐྲུན་
པའི། །དགེ་བས་ཡིད་ཅན་མཐའ་དག་ཀུན། །འཁོར་བར་འཆུམས་པའི་གནད་
གཅོད་ལས། །གྲོལ་ནས་བྱང་ཆུབ་ཉེར་ཐོབ་ཤོག །ཅེས་རྩིས་ཀྱི་ལེགས་བཤད་རྨད་བྱུང་ཨུཏྤལ་
སྔོན་པོའི་དོ་ཤལ་དཔྱོད་ལྡན་བློ་གསལ་དགྱེས་པའི་དགའ་སྟོན་ལས་འབྱུང་རྩིས་ཀྱི་སྔོན་འགྲོ་གསལ་བར་བྱེད་པའི་ཡལ་
འདབ་འདི་ནི། དོན་གཉེར་ཅན་འགའ་ཞིག་གིས་བསྐུལ་བའི་ངོར་དགེ་རྩེ་འགྱུར་མེད་བསྟན་པ་རྣམ་རྒྱལ་འཇམ་དབྱངས་
དགྱེས་པའི་བློ་གྲོས་དཔལ་བཟང་པོས། རང་ལོ་སོ་བདུན་སོན་པ་བགྲང་བྱ་ཤིང་ཁྱིའི་ལོར་གདན་ས་ཆེན་པོ་ཛ་ཀ་སྨིན་གྲོལ་
ཆོས་ལྡན་གྱི་དགོན་པར་བྲིས་པའི་དགེ་བས་ཡིད་ཅན་མཐའ་དག་རྣམ་གྲོལ་བྱང་ཆུབ་ཆེན་པོ་འཐོབ་པའི་རྒྱུར་གྱུར་ཅིག བཀྲ་
ཤིས། དགེའོ། །མངྒ་ལཾ།། །།
121

#
< GSAརཱ་ང་བull&366l61113236al